ประกาศกระทรวงมหาดไทยประกาศกระทรวงมหาดไทยเรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษและการยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะสำหรับคนต่างด้าวสัญชาติเวียดนามตามมติคณะรัฐมนตรี เมื่อวันที่ ๑๐ พฤศจิกายน พ.ศ. ๒๕๕๘และเมื่อวันที่ ๒๔พฤศจิกายน พ.ศ. ๒๕๕๘[๑] อาศัยอำนาจตามความในมาตรา๕ แห่งพระราชบัญญัติคนเข้าเมือง พ.ศ. ๒๕๒๒ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ ๘๗/๒๕๕๗ ลงวันที่ ๑๐กรกฎาคม พุทธศักราช ๒๕๕๗ เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจและมาตรา ๑๗ แห่งพระราชบัญญัติคนเข้าเมือง พ.ศ. ๒๕๒๒นายกรัฐมนตรีและรัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่๑๐ พฤศจิกายน พ.ศ. ๒๕๕๘ และเมื่อวันที่ ๒๔ พฤศจิกายน พ.ศ. ๒๕๕๘ ออกประกาศไว้ดังต่อไปนี้ข้อ๑ คนต่างด้าวตามประกาศนี้ หมายถึง(๑)คนต่างด้าวสัญชาติเวียดนามที่ถือหนังสือเดินทางซึ่งได้รับอนุญาตให้เข้ามาอยู่ในราชอาณาจักรก่อนวันที่๑๐ สิงหาคม พ.ศ. ๒๕๕๘(๒)ระยะเวลาการอนุญาตให้อยู่ในราชอาณาจักรตาม (๑)ได้สิ้นสุดลงและไม่ได้เดินทางออกนอกราชอาณาจักร และ(๓)ต้องการจะทำงานกับนายจ้างในงานรับใช้ในบ้าน งานกรรมกรในกิจการก่อสร้าง ประมงทะเลและร้านอาหารคนต่างด้าวตามวรรคหนึ่งให้หมายความรวมถึงบุตรของคนต่างด้าวที่เกิดในราชอาณาจักร ระหว่างบิดา หรือมารดาได้รับอนุญาตให้อยู่ในราชอาณาจักรตามประกาศนี้ข้อ๒ คนต่างด้าวตามข้อ ๑ที่ประสงค์จะได้รับอนุญาตให้อยู่ในราชอาณาจักรเป็นกรณีพิเศษ และได้รับการยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะตามประกาศนี้ให้ดำเนินการขอรับการตรวจลงตราและประทับตราอนุญาตให้อยู่ในราชอาณาจักรตรวจสุขภาพประกันสุขภาพ และขออนุญาตทำงานภายในเวลาระหว่างวันที่ ๑ ธันวาคม พ.ศ.๒๕๕๘ ถึงวันที่ ๓๐ ธันวาคม พ.ศ. ๒๕๕๘ ณสถานที่ที่ตั้งของแต่ละหน่วยงานในจังหวัดโดยให้ผู้ว่าราชการจังหวัดบริหารจัดการและประกาศกำหนดข้อ๓ ให้พนักงานเจ้าหน้าที่ตามกฎหมายว่าด้วยคนเข้าเมืองตรวจลงตราประเภทคนอยู่ชั่วคราวและประทับตราอนุญาตให้อยู่ในราชอาณาจักรแก่คนต่างด้าวซึ่งถือหนังสือเดินทางนับตั้งแต่วันที่อนุญาตจนถึงวันที่๓๐ พฤศจิกายน พ.ศ. ๒๕๕๙ และเมื่อครบกำหนดเวลาดังกล่าวต้องเดินทางออกนอกราชอาณาจักรเว้นแต่ในกรณีคนต่างด้าวตามวรรคหนึ่งที่ทำงานกรรมกรในกิจการก่อสร้างหรือประมงทะเลหากนายจ้างมีความประสงค์จะจ้างงานต่อไปให้นายจ้างนำคนต่างด้าวไปขอรับการตรวจลงตราประเภทคนอยู่ชั่วคราวและประทับตราอนุญาตให้อยู่ในราชอาณาจักรณ ด่านตรวจคนเข้าเมืองหรือสถานที่ที่กระทรวงแรงงานกำหนดภายในระยะเวลาระหว่างวันที่ ๒ กันยายน พ.ศ. ๒๕๕๙ถึงวันที่ ๓๐ พฤศจิกายน พ.ศ. ๒๕๕๙และให้พนักงานเจ้าหน้าที่ตามกฎหมายว่าด้วยคนเข้าเมืองตรวจลงตราประเภทคนอยู่ชั่วคราวและประทับตราอนุญาตให้อยู่ในราชอาณาจักรแก่คนต่างด้าวตามระยะเวลาของหนังสือเดินทางที่เหลืออยู่แต่ต้องไม่เกินวันที่ ๓๐ ธันวาคม พ.ศ.๒๕๖๑ เมื่อคนต่างด้าวดังกล่าวอยู่ในราชอาณาจักรครบกำหนดระยะเวลาที่อนุญาตแล้วหากประสงค์จะอยู่ในราชอาณาจักรต่อไปอีกเพื่อการทำงานให้มีสิทธิขออยู่ในราชอาณาจักรได้อีกเป็นระยะเวลาไม่เกินหนึ่งปีเมื่อทำงานครบกำหนดสี่ปีแล้ว ต้องเดินทางออกไปนอกราชอาณาจักรข้อ๔ มิให้นำมาตรา ๑๒ (๓) มาตรา ๕๔และมาตรา ๘๑ แห่งพระราชบัญญัติคนเข้าเมือง พ.ศ. ๒๕๒๒มาใช้บังคับแก่คนต่างด้าวตามข้อ ๑ที่ได้ดำเนินการตามหลักเกณฑ์และเงื่อนไขของประกาศนี้แล้วข้อ๕ การได้รับอนุญาตให้อยู่ในราชอาณาจักรของคนต่างด้าวจะสิ้นสุดลงก่อนระยะเวลาที่ได้รับอนุญาตตามข้อ๓ ในกรณี(๑)ได้รับการตรวจลงตราแล้วไม่ขออนุญาตทำงานภายในสิบห้าวัน(๒)ไม่ได้ทำงานอยู่กับนายจ้างเดิมเว้นแต่จะได้รับอนุญาตจากนายทะเบียนตามกฎหมายว่าด้วยการทำงานของคนต่างด้าวให้ทำงานกับนายจ้างใหม่ในลักษณะงานที่คนต่างด้าวขออนุญาตทำงานตามเงื่อนไขที่อธิบดีกรมการจัดหางานกำหนดตามกฎหมายว่าด้วยการทำงานของคนต่างด้าวภายในสิบห้าวันนับแต่วันที่ไม่ได้ทำงานอยู่กับนายจ้างเดิม(๓)เมื่อเดินทางออกไปนอกราชอาณาจักรเว้นแต่มีหนังสือรับรองการจ้างงานต่อไปจากนายจ้างและได้รับอนุญาตจากพนักงานเจ้าหน้าที่ก่อนเดินทางออกนอกราชอาณาจักรและเดินทางกลับเข้ามาในราชอาณาจักรอีกภายในระยะเวลาที่ได้รับอนุญาตให้อยู่ในราชอาณาจักรทั้งนี้ตั้งแต่วันที่ ๑ ธันวาคม พ.ศ. ๒๕๕๘ เป็นต้นไปประกาศ ณ วันที่ ๒๑ธันวาคม พ.ศ. ๒๕๕๘พลเอก ประยุทธ์ จันทร์โอชานายกรัฐมนตรีพลเอก อนุพงษ์ เผ่าจินดารัฐมนตรีว่าการกระทรวงมหาดไทยปุณิกา/ปริยานุช/จัดทำ๘ มกราคม ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๓๕๐ ง/หน้า ๑/๓๐ ธันวาคม ๒๕๕๘